
Trgovački sud u Bjelovaru, po sucu pojedincu Mariji Petrina Kubica, u predstečajnom postupku nad dužnikom VOĆNJAK društvo s ograničenom odgovornošću za proizvodnju i usluge, Bjelovar, Matice Hrvatske 4/1, OIB: 52871551229, MBS: 030104368, kojeg zastupa punomoćnik Ivan Župan,odvjetnik u Zajedničkom odvjetničkom uredu Ivan Župan i Melita Babić, Zagreb, 7. prosinca 2017. donosi

Z A K L J U Č A K

I. Na ročište za glasovanje o izmijenjenom Planu restrukturiranja dužnika VOĆNJAK d.o.o. Bjelovar, Matice Hrvatske 4/1, OIB 52871551229, određeno za dan 28. prosinca 2017. u 10,00 sati u zgradi Trgovačkog suda u Bjelovaru, sudnica br.1, pozivaju se vjerovnici, dužnik i povjerenik.

II. Izmijenjeni Plan financijskog restrukturiranja dužnik je dužan dostaviti sudu u roku od 8 dana, računajući od 7. prosinca 2017., a izmijenjeni Plan mora sadržavati ponudu vjerovnicima sa točno određenim iznosima plaćanja i rokovima dospijeća. Ukoliko dužnik u navedenom roku ne dostavi sudu izmijenjeni Plan, sud će postupak obustaviti. Pravodobno dostavljeni Plan sud će u roku od 3 dana od dana primitka objaviti na mrežnoj stranici e-oglasna ploča sudova (čl.60. st.3. Stečajnog zakona, "Narodne novine" broj 71/15 i 104/17, dalje: SZ).  

III. Vjerovnici odlučuju o planu restrukturiranja glasovanjem (čl.55. st.6. SZ). 

Na pravo glasa vjerovnika za glasovanje o planu restrukturiranja na odgovarajući se način primjenjuju pravila Stečajnog zakona o utvrđivanju prava glasa o stečajnom planu (čl.56. SZ). 
Vjerovnici glasuju pisanim putem na propisanom obrascu za glasovanje. Obrazac za glasovanje mora biti dostavljen sudu najkasnije do početka ročišta za glasovanje, te ga mora potpisati i ovjeriti ovlaštena osoba. Ako je vjerovnik pravna osoba, uz obrazac mora biti priložen dokaz da ga je potpisala ovlaštena osoba. Ako vjerovnici do početka ročišta za glasovanje ne dostave obrazac za glasovanje ili dostave obrazac iz kojeg se ne može nedvojbeno utvrditi kako su glasovali, smatrat će se da su glasovali protiv plana restrukturiranja (čl.58. st.1. SZ). 
Vjerovnici nazočni na ročištu glasuju na propisanom obrascu za glasovanje. Ako vjerovnici s pravom glasa ne glasuju ni na tom ročištu, smatrat će se da su glasovali protiv plana restrukturiranja (čl.58. st.2. SZ).

U Bjelovaru, 7. prosinca 2017.

                                                                                               SUDAC
                                                                                MARIJA PETRINA KUBICA v.r.
Za točnost otpravka-ovl. službenik              
               Željka Vitez

